Uredba Komisije (ES) št. 1466/2003

z dne 19. avgusta 2003

o določitvi standardov trženja za artičoke in o spremembi Uredbe (ES) št. 963/98

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo Komisije (ES) št. 47/2003 [2], in zlasti člena 2(2) in člena 3(3)(c) Uredbe,

ob upoštevanju naslednjega:

(1) Artičoke spadajo med proizvode, naštete v Prilogi I k Uredbi (ES) št. 2200/96, za katere je treba sprejeti standarde. Uredba Komisije (ES) št. 963/98 z dne 7. maja 1998 o določitvi standardov trženja za cvetačo in artičoke [3], kakor je bila nazadnje spremenjena z Uredbo (ES) št. 46/2003 [4], bi se morala spremeniti glede na opredelitev dveh vrst artičok, "Poivrade" in "Bouquet".

(2) Zaradi večje jasnosti, bi se moralo standarde, ki veljajo za artičoke, določiti s posebno Uredbo in Uredbo (ES) št. 963/98 v skladu s tem spremeniti. V ta namen in da bi ohranili preglednost na svetovnem trgu, bi bilo treba upoštevati standard za artičoke, ki ga priporoča Delovna skupina za standardizacijo pokvarljivih pridelkov in izboljšanje kakovosti pri Ekonomski komisiji OZN za Evropo (UN/ECE).

(3) Z uporabo novih standardov bi se proizvodi nezadovoljive kakovosti odstranili s trga, uskladila bi se proizvodnja z zahtevami potrošnikov in spodbudila trgovina na podlagi lojalne konkurence, s čimer bi se izboljšala donosnost proizvodnje.

(4) Standardi se uporabljajo na vseh stopnjah trženja. Prevoz na dolge razdalje, skladiščenje za določen čas in različni postopki, uporabljeni pri proizvodih, lahko povzročijo določeno poslabšanje zaradi bioloških procesov v proizvodih ali zaradi njihove pokvarljivosti. Take spremembe bi bilo treba upoštevati pri uporabi standardov na stopnjah trženja, ki sledijo odpremi. Ker morajo biti proizvodi v kakovostnem razredu "ekstra" še posebej natančno sortirani in pakirani, bi bilo v njihovem primeru treba upoštevati le pomanjkanje svežosti in čvrstosti.

(5) Nekatere sorte artičok, proizvedene v italijanskih pokrajinah Sicilija, Puglia, Sardinija, Kampanija, Lazio in Toskana, se v regiji proizvodnje tradicionalno prodajajo v svežnjih, obdanih z listi in s stebli, daljšimi od 10 centimetrov. Na zahtevo Italije se je ta tržna praksa odobrila z Uredbo Komisije (ES) št. 448/97 z dne 7. marca 1997, ki za nekatere pokrajine v Italiji odstopa od standardov trženja, veljavnih za artičoke [5]. Zaradi pojasnitve in poenostavitve pravil Skupnosti, bi bilo treba navedeno odstopanje vključiti v to uredbo in Uredbo št. 448/97 preklicati.

(6) Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo –

SPREJELA NASLEDNJO UREDBO:

Člen 1

Standard trženja za artičoke, iz oznake KN 07091000, je določen v Prilogi.

Standard se uporablja na vseh stopnjah trženja pod pogoji iz Uredbe (ES) št. 2200/96.

Na stopnjah po odpremi se na proizvodih glede na določbe standarda lahko pojavi:

(a) rahlo pomanjkanje svežosti in čvrstosti,

(b) na proizvodih, ki ne sodijo v razred "ekstra", rahlo poslabšanje zaradi razvoja in nagnjenosti k pokvarljivosti.

Člen 2

1. Z odstopanjem od Priloge se artičoke, proizvedene v italijanskih pokrajinah Sicilija, Puglia, Sardinija, Kampanija, Lazio in Toskana lahko prodajajo v trgovinah na drobno v teh pokrajinah in v svežnjih, obdanih z listi in steblom, daljšim od 10 cm.

2. Za namene uporabe odstavka 1 ima vsaka pošiljka poleg ostalih zahtevanih podatkov na dokumentu ali obvestilu iz člena 5(2) Uredbe (ES) št. 2200/96 tudi naslednje oznake:

"Destinato alla vendita al dettaglio unicamente in… (regija proizvodnje)"

Člen 3

Uredba (ES) št. 963/98 se spremeni:

1. V naslovu se besede "in artičoke" črta.

2. Člen 1(1) se nadomesti z naslednjim:

"1. Standard trženja za cvetačo iz oznake KN 070410 je določen v Prilogi."

3. Priloga II se črta.

4. V Prilogi I se besede "Priloga I" nadomesti z besedo "Priloga".

Člen 4

Uredba (ES) št. 448/97 je razveljavljena.

Člen 5

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. avgusta 2003

Za Komisijo

Franz Fischler

Član Komisije

[1] UL L 297, 21.11.1996, str. 1.

[2] UL L 7, 11.1.2003, str. 64.

[3] UL L 135, 8.5.1998, str. 18.

[4] UL L 7, 11.1.2003, str. 61.

[5] UL L 68, 8.3.1997, str. 17.

--------------------------------------------------

PRILOGA

STANDARD ZA ARTIČOKE

I. DEFINICIJA PROIZVODA

Ta standard se uporablja za glavice artičok iz sort (kultivarjev), vzgojenih iz Cynara scolymus L., ki se dobavijo potrošniku sveže, razen artičok za industrijsko predelavo.

Imeni "Poivrade" in „ Bouquet“ se nanašata na mlade stožčaste artičoke vijoličastega tipa.

II. DOLOČBE O KAKOVOSTI

Namen standarda je določiti zahteve glede kakovosti artičok po pripravi in pakiranju.

A. Minimalne zahteve

Ob upoštevanju določb za vsak posamezni razred in dovoljenih odstopanj morajo biti artičoke v vseh razredih:

- cele,

- zdrave; proizvodi, ki so zaradi gnilobe ali kvarjenja neprimerni za uživanje, so izločeni,

- čiste, praktično brez vidnih tujih snovi,

- sveže po videzu, predvsem pa brez znakov ovenelosti,

- praktično brez škodljivcev,

- praktično brez poškodb, ki jih povzročijo škodljivci,

- brez odvečne zunanje vlage,

- brez tujega vonja in/ali okusa.

Stebla morajo biti gladko odrezana in ne smejo biti daljša od 10 cm. Slednja določba se ne uporablja za artičoke, ki so pakirane v svežnjih, torej: določenega števila glavic, spetih skupaj okoli stebla, ali za artičoke sorte "Spinoso".

Razvitost in stanje artičok mora biti takšno, da artičoke:

- prenesejo prevoz in rokovanje in

- prispejo v namembni kraj v zadovoljivem stanju.

B. Razvrstitev

Artičoke se uvrščajo v naslednje tri razrede:

(i) Razred "ekstra"

Artičoke v tem razredu morajo biti odlične kakovosti. Biti morajo značilne za sorto in/ali komercialni tip. Osrednji ovršni listi (brakteje) morajo biti tesno zaprti, v skladu z značilnostjo sorte.

Ne smejo biti poškodovane, razen zelo rahlih pomanjkljivosti na površini ovršnih listov, če te ne vplivajo na splošni videz proizvoda, njegovo kakovost, sposobnost za ohranjanje kakovosti in predstavitev na pakiranju.

Vdolbinice na osnovi ne smejo kazati začetnih znakov olesenitve.

(ii) Razred I

Artičoke v tem razredu morajo biti dobre kakovosti. Imeti morajo značilnosti sorte in/ali komercialnega tipa. Osrednji ovršni listi (brakteje) mora biti tesno zaprti, v skladu s sortno značilnostjo.

Dovoljene pa so naslednje rahle pomanjkljivosti, če te ne vplivajo na splošni videz proizvoda, njegovo kakovost, sposobnost za ohranjanje kakovosti ali na predstavitev na pakiranju:

- rahle pomanjkljivosti v obliki,

- rahle spremembe zaradi pozebe (razpoke),

- zelo rahle odrgnine.

Vdolbinice na osnovi ne smejo kazati začetnih znakov olesenitve.

(iii) Razred II

V ta razred spadajo artičoke, ki ne izpolnjujejo zahtev za uvrstitev v višje razrede, izpolnjujejo pa zgoraj navedene minimalne zahteve. Lahko so rahlo odprte.

Dovoljene so naslednje pomanjkljivosti, če artičoke kljub vsemu ohranijo bistvene značilnosti glede kakovosti, sposobnosti za ohranjanje kakovosti in predstavitev:

- nepravilnosti v obliki,

- spremembe zaradi pozebe ("posmojene" artičoke),

- rahle,

- rahli madeži na zunanjih ovršnih listih,

- začetna olesenelost vdolbinic na osnovi.

III. DOLOČBE O VELIKOSTI

Velikost se določi z največjim premerom ekvatorialnega dela glavice artičoke.

Najmanjši premer je 6 cm.

Naslednja lestvica je obvezna za razred "ekstra" in razred I, ni pa obvezna za razred II:

- premer 13 cm in več,

- premer od vključno 11 cm do 13 cm, vendar manj kot 13 cm,

- premer od vključno 9 cm do 11 cm, vendar manj kot 11 cm,

- premer od vključno 7,5 cm do 9 cm, vendar manj kot 9 cm,

- premer od vključno 6 cm do 7,5 cm, vendar manj kot 7,5 cm.

Poleg tega je za artičoke sorte "Piovrade" in "Bouquet" dovoljen premer od vključno 3,5 cm do 6 cm, vendar manj kot 6 cm.

IV. DOLOČBE O DOVOLJENIH ODSTOPANJIH

Odstopanja glede kakovosti in velikosti so dovoljena v vsakem pakiranju za proizvode, ki ne izpolnjuje zahtev navedenega razreda.

A. Odstopanja od kakovosti

(i) Razred "ekstra"

5 % po številu artičok, ki ne izpolnjujejo zahtev razreda ekstra, vendar izpolnjujejo zahteve razreda I, ali so izjemoma v mejah dovoljenih odstopanj tega razreda.

(ii) Razred I

10 % po številu artičok, ki ne izpolnjujejo zahtev razreda I, vendar izpolnjujejo zahteve razreda II, ali so izjemoma v mejah dovoljenih odstopanj tega razreda.

(iii) Razred II

10 % po številu artičok, ki ne izpolnjujejo niti zahtev razreda II niti minimalnih zahtev, z izjemo proizvodov, ki zaradi gnilobe ali kakršnegakoli kvarjenja postanejo neustrezni za prehrano.

B. Odstopanja od velikosti

Za vse razrede (če je velikost zanje predvidena): 10 % po številu artičok, ki ne izpolnjujejo zahtev glede uvrščanja po velikosti in navedene velikosti, so pa malo manjši in/ali malo večji od označene velikosti, z najmanjšim premerom 5 cm, kar velja za artičoke razvrščene v skupino najmanjše velikosti (6 do 7,5 cm).

Odstopanja od velikosti niso dovoljena za artičoke sorte "Poivrade" ali "Bouquet".

V. DOLOČBE O PREDSTAVITVI

A. Izenačenost

Vsebina vsakega pakiranja mora biti izenačena in vsebovati le artičoke istega porekla, sorte ali komercialnega tipa, kvalitete in velikosti (če je velikost zanje predvidena).

Vidni del vsebine pakiranja mora biti reprezentativen za celotno vsebino.

Ne glede na prejšnje določbe v tej točki so proizvodi iz te uredbe v prodajnih pakiranjih, z neto maso tri kilograme ali manj, lahko pomešani z različnimi vrstami svežega sadja in zelenjave pod pogoji iz Uredbe Komisije (ES) št. 48/2003 [1].

B. Pakiranje

Artičoke morajo biti pakirane tako, da je proizvod primerno zaščiten.

Notranji material pakiranja mora biti nov, čist in takšne kakovosti, da preprečuje poškodbe proizvoda od zunaj in znotraj. Dovoljena je uporaba materialov, predvsem papirja in žigov s trgovsko oznako, če se pri tiskanju in lepljenju uporabljajo nestrupena črnila ali lepila.

Enota pakiranja ne sme vsebovati tujih snovi.

VI. DOLOČBE O OZNAČEVANJU

Vsaka embalaža mora imeti na isti zunanji strani pakiranja čitljivo in neizbrisno natisnjene naslednje oznake:

A. Identifikacija

Pakira in/ali odpremi: ime in naslov ali uradno izdana ali priznana kodna oznaka. Če je uporabljena kodna oznaka, mora biti poleg kodne oznake navedeno "pakira in/ali odpremi (ali ustrezna okrajšava)".

B. Vrsta proizvoda

- "Artičoke", če vsebina ni vidna od zunaj,

- Ime sorte za razred "ekstra",

- "Poivrade" ali "Bouquet", kjer je ustrezno,

- "Spinoso", kjer je ustrezno.

C. Poreklo proizvoda

Država porekla in, neobvezno, regija proizvodnje ali nacionalno, regionalno ali lokalno ime kraja.

D. Prodajne označbe

- Razred,

- Število glavic,

- Velikost (če je zanje predvidena velikost), izražena v najmanjših in največjih premerih glavic.

E. Uradna kontrolna oznaka (neobvezno)

[1] UL L 7, 11.1.2003, str. 65.

--------------------------------------------------